కోరుకున్న మొగుడు

కోరుకున్న మొగుడు పి.వి.ఎస్. ఫిల్మ్స్ బ్యానర్‌పై కట్టా సుబ్బారావు దార్శకత్వంలో జాగర్లమూడి రాధాకృష్ణమూర్తి నిర్మించిన తెలుగు సినిమా. ఈ సినిమా 1982, జూన్ 12న విడుదలయ్యింది.
నటీనటులు
 శోభన్‌బాబు  (ద్విపాత్రాభినయం) - శంకరరావు, మురళి
 జయసుధ - రాధ
 లక్ష్మి - పార్వతి
 కైకాల సత్యనారాయణ - దుర్ముహూర్తం
 నూతన్ ప్రసాద్
 ఎస్.వరలక్ష్మి
 రమాప్రభ
 రూపాచక్రవర్తి
 వంకాయల సత్యనారాయణ
 మాడా
 మోదుకూరి సత్యం
 పొట్టి ప్రసాద్
 టెలిఫోన్ సత్యనారాయణ

సాంకేతికవర్గం
 దర్శకత్వం: కట్టా సుబ్బారావు
 సంగీతం: చెళ్ళపిళ్ళ సత్యం
 నిర్మాత: జాగర్లమూడి రాధాకృష్ణమూర్తి

సంక్షిప్త కథ
పార్వతి శ్రీమంతుల బిడ్డ. శంకరరావు సామాన్యుడు. పరిస్థితులు వారిని దగ్గర చేశాయి. ఇద్దరూ పెళ్ళి చేసుకున్నారు. శంకరరావుకు ఒక ప్రాణస్నేహితుడున్నాడు. అతడంటే పార్వతికి అసహ్యం. అతని విషయంలో భార్యాభర్తలు ఘర్షణ పడి విడిపోతారు. పార్వతి అప్పటికే గర్భవతి. కాలం గడిచిపోతుంది. పార్వతి కొడుకు మురళి పెరిగి పెద్దవాడవుతాడు. గీత అనే అమ్మాయిని ప్రేమిస్తాడు. కానీ ఊహించని పరిస్థితులలో రాధ అనే అమ్మాయిని తన ప్రియురాలు గీతగా పార్వతికి పరిచయం చేస్తాడు. రాధ సపర్యలతో పార్వతి ఆరోగ్యం కుదుటపడుతుంది. తనకు తగిన కోడలు అనుకుంటుంది. రాధ ఎవరో కాదు శంకరరావు స్నేహితుని కూతురు. స్నేహితుడు చనిపోతే శంకరరావే ఆమెను పెంచాడు. విడిపోయిన పార్వతి శంకరరావులను కలపాలని రాధ, మురళి ప్రయత్నించడం, భార్యాభర్తల పునస్సమాగమనం పతాక సన్నివేశాలు.

మూలాలు

వర్గం:శోభన్ బాబు నటించిన సినిమాలు
వర్గం:జయసుధ నటించిన సినిమాలు
వర్గం:రమాప్రభ నటించిన చిత్రాలు